== Ritualer og liturgi ==
Det bedst kendte [[ritual]] i Folkekirken er givetvis søndagens gudstjeneste med [[nadver]] (formelt kaldet [[højmesse]]), men herudover udfører folkekirken også en række andre ritualer, hvoraf de vigtigste er [[dåb]], [[vielse]]r og [[begravelse]]r. Ritualerne udføres på grundlag af de forskrifter, som er fastsat i den til enhver tid gældende [[ritualbog]], aktuelt i "Ritualbog (Gudstjenesteordning for Den Danske Folkekirke)" autoriseret ved kongelig resolution af 12. juni 1992<ref>[http://www.nordiskliturgi.dk/dk.htm DEN DANSKE FOLKEKIRKE] {{Webarchive|url=https://web.archive.org/web/20160518053709/http://www.nordiskliturgi.dk/dk.htm |date=18. maj 2016 }} på hjemmesiden "Nordisk liturgi"</ref>. Når en ny gudstjenesteordning sættes i kraft, forbliver tidligere ordninger dog stadig gyldige, så derfor kan man også i Folkekirken anvende ritualer som foreskrevet i tidligere ordninger. De væsentligste ordninger siden reformationen har været [[Kirkeordinansen 1537/39|Kirkeordinansen]] fra 1537 – udgivet umiddelbart efter reformationen – og [[Kirkeritualet]] fra 1685, der i lange tider udgjorde en slags "grundlov" for Folkekirken. Hertil kom visse mere generelle bestemmelser "om religionen og gejstligheden" i anden bog af [[Christian 5.|Christian V]]'s [[Danske Lov]] fra 1683. Senere betydende ritualbøger har været ritualbøgerne fra 1895 og 1912.
Religion Organisationer